Lucía Galán

Lucía Graciela Galán Cuervo (Buenos Aires, Argentina 1961eko maiatzaren 23a) argentinar abeslaria eta aktorea da. Pimpinela musika-bikoteko kidea da, Joaquín Galán nebarekin batera osatua. 

 Bizitza 

 Lehen urteak 
María Graciela Galán Cuervo 1961eko maiatzaren 23an jaio zen Buenos Airesen. Gurasoak Joaquín Galán eta María Engracia Cuervo espainiarrak izan ziren. 

 Ibilbide artistikoa 
1981ean, Joaquín Galán neba nagusienarekin batera, Pimpinela izeneko musika-bikotea sortu zuen. 

2008an, Mujeres de nadie telenobelako protagonista izan zen (bigarren denboraldia).

Dolly Levi ezkontzaginaren papera egin zuen Hello, Dolly! Musika klasikoaren bertsio argentinarrean. Aurretik miresten dituen Barbra Streisand eta Bette Midler aktoreek ere gorpuztu zuten pertsonaia hori.

Jaioterrian, Buenos Airesen, "Hermanos Pimpinela, la verdadera historia" autografía aurkeztu zuten.

 Bizitza pertsonala 

 Osasuna 
Bi aldiz izan ditu osasun arazoak: lehenengoa Zacatecasen (Mexiko) egindako bira batean izan zen, 2006ko urriaren 22an; presio piko batek hankan, eskuan eta besoan eragin zion, denak gorputzaren ezkerraldean. Mexikoko Gurutze Gorriak artatu zuen, eta hurrengo egunean hankatik suspertu zen, baina ez besotik eta eskuetatik; horregatik, aurkezpenak egin behar izan zituen besoa kabestru bati lotuta zuela. Garuneko iskemia diagnostikatu eta erresonantzia magnetikoa egin ostean, Luciak esan zuen emaitzak esan zuela ez zitzaiola garuneko lesiorik geratu. Hedabide batzuen arabera, hemiplejikoa zen, baina emakumeak gezurtatu egin zuen hori prentsa-ohar baten bidez. Galánen medikuek tentsio igoera batekin lotu zuten garuneko iskemia. Ondoren, urtarrilaren 14an Piemonte hirian egin zuen emanaldian zorabioa izan zuen, aparteko arazorik gabe. Urte bereko urtarrilaren 24an, Lucia eta bere neba Aconquijan aurkeztu ziren, Catamarcako probintzian.

2007an, Stanford University Ospitalean artatu zuten, eta kateter bat jarri zioten garuneko atake iskemiko baten ondorioz; ondoren, mintzamenaren %98 berreskuratu ahal izan zuen. 

Bigarren aldiz, San Nikolas herrian emanaldi bat egin ostean, presio handia jasan zuen. Ordukoan istripu zerebrobaskularra (BZA) zela ziurtatu zuten hedabideek. Hala ere, denbora gutxian etxean egon zen bere onera etortzen, eta handik gutxira bere lan jarduerekin jarraitu zuen.

2024an Espainian egitekoa zen  bira utzi behar izan zuen, pankreako tumore- ebakuntza zela eta. 

 Ezkontza eta harremanak 
Alberto Hazan enpresariarekin ezkonduta egon zen, eta duen alaba bakarra harexekin izan zuen, Rocio Luna Hazan Galán.

2006an, Pablo Alarcon aktorearekin harremana hasi zuen, eta 2020ko martxoan amaitu zuen.

 Diskografia 


 Filmografia 

 Zinema 


 Telebista 

 Erreferentziak 

 Kanpo estekak 



Kategoria:Buenosairestarrak
Kategoria:Argentinako abeslariak
Kategoria:Emakume abeslariak
Kategoria:Gaztelaniazko abeslariak
Kategoria:Argentinako emakume aktoreak